የተመድ በኤርትራ መንግስት ላይ የጣለዉን ማዕቀብ የሚቃወም ዓለም ዓቀፍ ሰላማዊ ሰልፍ የፊታችን ሰኞ በኤርትራዉያን መጠራቱ እየተነገረ ነዉ።
ድርጅቱ ኤርትራ በሶማሊያ ለሚንቀሳቀሱ ፅንፈኛ ታጣቂዎች የመሳሪያ ርዳታ ታደርጋለች ሲል ይከሳል። የኤርትራ መንግስት ክሱን በማጣጣል ማዕቀቡ በአገሪቱ ጠላቶች የተቀነባረ መሆኑን ተናግሯል። በአንፃሩ ዜጎች ለዴሞክራሲያዊ መብቶች ለኤርትራ የተሰኘዉ የኤርትራዉያን የሲቪክ ድርጅት ይህን ማዕቀብ በመቃወም የተጠራዉ ሰልፍ በአገሪቱ ዉስጥ ባሉ የፖለቲካ ችግሮች ላይ እንዲያተኩር ጠይቋል። የብራስልሱ ወኪላችን ገበያዉ ንጉሤ ዘገባ አድርሶናል።
ገበያዉ ንጉሤ/ሸዋዬ ለገሰ
አርያም ተክሌ